Hej Bolius.

Et spørgsmål vedr. Dansk Byggeri`s Byg Garanti - ordning.

Kan en virksomhed, som er medlem af Dansk Byggeri med Byg Garanti - ordning, frasige sig garantien i forbindelse med et tilbuds-givet projekt/arbejdsopgave; hvis dette ikke skrevet/noteret ind i selve tilbuddet.

På forhånd tak.

Mvh Jonny


Kan håndværkerfirma der er med i garantiordning - vælge at det ikke dækker i lige vores sag?
Hej Johnny

Dét lyder meget mærkeligt.

Hvad skulle meningen dog være i det? Det skulle da kun være fordi han/de reelt IKKE er medlem af Dansk Byggeri.

Jeg finder relativt ofte håndværkervirksomheder, som pynter sig med lånte fjer, og som på deres brevpapir eller lignende bruger logoet fra Dansk Byggeri. Måske HAR de været medlem, men ikke længere betaler.

Så slå lige firmaet på hjemmesiden her: [Dansk Byggeri - Find medlemmer](https://www.danskindustri.dk/brancher/di-dansk-byggeri/find-medlemmer/)

Det er jo ikke firmaet selv der bestemmer hvordan eller hvornår denne garanti skal træde i kraft. Der skal sagen typisk have været igennem Byggeriets Ankenævn først grundet klager og fejl og mangler.

Dette betyder så også, at du ikke bare kan trække på en garanti fordi du er utilfreds med firmaets arbejde.

Man får jo reelt ikke pengene udbetalt. Pengene går til et andet medlem af Dansk Byggeri som afhjælper den andens fejl og mangler.

Læs mere om Byg Garanti her: [Sådan dækker Byg Garanti](https://www.byggaranti.dk/saadan-daekker-byg-garanti/)

Jeg ved ikke om du kan bruge svaret. Men ellers må du vende tilbage, og uddybe lidt.

 

